《江邻几邀观三馆书画》
宋代·王安石

五月秘府始曝书，一日江君来约予。
世间虽有古画笔，可往共观临石渠。
我时冒热跨马去，开厨发匣鸣鎖鱼。
羲献黑迹十一卷，水玉作轴排疏疏。
最奇小楷乐毅论，永和题尾付官奴。
又有四山绝品画，戴嵩吴牛望青芜。
李成寒林树半枯，黄筌工妙白兔图。
不知名姓貌人物，二公对奕旁观俱。
黄金错镂为投壶，粉幛复画一病夫。
後有女子执巾裾，床前红毯平火炉。
床上二姝展氍毹，绕床屏风山有无。
堂上列画三重铺，此幅巧甚意思殊。
孰真孰假丹青摹，世事若此还可吁。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”